ddrg/super_eurlex huggingface dataset:
3.

Is mar seo a leanas a bheidh an nós imeachta: a) Cuirfidh Stiúrthóir Bainistíochta EU-SOLARIS ERIC an Coimisiún Eorpach ar an eolas faoi chinneadh an Chomhthionóil Ghinearálta maidir le EU-SOLARIS ERIC a fhoirceannadh agus a leachtú, laistigh de dheich (10) lá tar éis an dáta a ghlacfar an rún. b) Gan dochar d’Airteagal 5 de na Reachtanna, aon sócmhainn agus dliteanas a bheidh fágtha nuair a bheidh fiacha EU-SOLARIS ERIC íoctha, comhroinnfear ar na Comhaltaí iad i gcoibhneas lena ranníocaíocht iarbhír le EU-SOLARIS ERIC tráth an díscaoilte. c) Cuirfidh Stiúrthóir Bainistíochta EU-SOLARIS ERIC an Coimisiún Eorpach ar an eolas faoi thabhairt chun críche an phróisis EU-SOLARIS ERIC a fhoirceannadh agus a leachtú laistigh de dheich (10) lá ó chur i gcrích an phróisis sin. d) Tiocfaidh deireadh le EU-SOLARIS ERIC an lá a fhoilseoidh an Coimisiún Eorpach an fógra iomchuí in Iris Oifigiúil an Aontais Eorpaigh. e) I gcás nach mbeidh EU-SOLARIS ERIC in ann a fhiacha a íoc aon tráth le linn dó a bheith ann, cuirfidh sé an Coimisiún Eorpach ar an eolas láithreach i gcomhréir le hAirteagal 16(4) de Rialachán (CE) Uimh. 723/2009.
(2)

An 8 Samhain 2022, chomhaontaigh an Coiste Polaitiúil agus Slándála gur cheart an Plean Misin do EUMAM Ukraine a fhormheas.
CINNEADH (AE) 2022/1994 ÓN gCOMHAIRLE

an 17 Deireadh Fómhair 2022

maidir leis an seasamh atá le glacadh thar ceann an Aontais Eorpaigh san Fhochoiste um Thásca Geografacha arna bhunú leis an gComhaontú Comhpháirtíochta Cuimsitheach Feabhsaithe idir an tAontas Eorpach agus an Comhphobal Eorpach do Fhuinneamh Adamhach agus a mBallstáit, de pháirt, agus Poblacht na hAirméine, den pháirt eile, a mhéid a bhaineann lena rialacha nós imeachta a ghlacadh

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207(4), an chéad fhomhír, i gcomhar le hAirteagal 218(9) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) An Comhaontú Comhpháirtíochta Cuimsitheach Feabhsaithe idir an tAontas Eorpach agus an Comhphobal Eorpach do Fhuinneamh Adamhach agus a mBallstáit, de pháirt, agus Poblacht na hAirméine, den pháirt eile (1) (“an Comhaontú”), thug an tAontas i gcrích é trí bhíthin Chinnidh (AE) 2018/104 (2) ón gComhairle, cuireadh i bhfeidhm ar bhonn sealadach é ón 1 Meitheamh 2018 agus tháinig sé i bhfeidhm an 1 Márta 2021.

(2) De bhun Airteagal 240(2) den Chomhaontú, féadfaidh an Fochoiste um Thásca Geografacha (“an Fochoiste”) a rialacha nós imeachta féin a chinneadh.

(3) Is iomchuí an seasamh atá le glacadh thar ceann an Aontais Eorpaigh san Fhochoiste a bhunú a mhéid a bhaineann lena rialacha nós imeachta, ós rud é go mbeidh na rialacha sin ina gceangal ar an Aontas.

(4) Chun cur chun feidhme éifeachtach an Chomhaontaithe a áirithiú, ba cheart rialacha nós imeachta an Fhochoiste a ghlacadh.

(5) Ba cheart, dá bhrí sin, seasamh an Aontais san Fhochoiste a bheith bunaithe ar dréachtchinneadh ón bhFochoiste sin atá i gceangal leis an gCinneadh seo,

TAR ÉIS AN CINNEADH SEO A GHLACADH:

Airteagal 1 Maidir le seasamh an Aontais san Fhochoiste um Thásca Geografacha a mhéid a bhaineann lena rialacha nós imeachta a ghlacadh, beidh sé bunaithe ar an dréachtchinneadh ón bhFochoiste atá i gceangal leis an gCinneadh seo.

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh i Lucsamburg, an 17 Deireadh Fómhair 2022. Thar ceann na Comhairle An tUachtarán J. BORRELL FONTELLES

(1) IO L 23, 26.1.2018, lch. 4.

(2) Cinneadh (AE) 2018/104 ón gComhairle an 20 Samhain 2017 maidir le síniú, thar ceann an Aontais Eorpaigh, agus cur i bhfeidhm sealadach an Chomhaontaithe Comhpháirtíochta Chuimsithigh Fheabhsaithe idir an tAontas Eorpach agus an Comhphobal Eorpach do Fhuinneamh Adamhach agus a mBallstáit, de pháirt, agus Poblacht na hAirméine, den pháirt eile (IO L 23, 26.1.2018, lch. 1).
(41)

Go deimhin, is é an rud atá taobh thiar de phraghsanna arda UAN atá ann faoi láthair na praghsanna arda atá ar an ngás nádúrtha faoi láthair, praghsanna is airde ná riamh. Is é gás an príomh-amhábhar chun UAN a tháirgeadh. De bharr na bpraghsanna gáis as cuimse sin, bhí tionscal an Aontais ag déanamh caillteanais sa tríú ráithe de 2021. Níorbh fhéidir an méadú sin ar chostais a chur ar aghaidh chuig custaiméirí ar dhá chúis. Ar an gcéad dul síos, mar gheall ar an tsolúbthacht a luaitear in aithris (24), chinn feirmeoirí a gceannach UAN a chur siar chuig an séasúr leasacháin (an t-earrach). Ar an dara dul síos, mar gheall ar an mbrú leanúnach ar phraghsanna atá ann de bharr allmhairí, mar a léirítear i dTábla 2 thuas. Thairis sin, mar a d’aithin na páirtithe, faoi dhálaí an mhargaidh mar atá siad faoi láthair ní féidir le tionscal an Aontais UAN a tháirgeadh agus a dhíol ar bhrabús agus, dá bhrí sin, tá cuid shuntasach dá acmhainneacht táirgeachta gan úsáid. Tá tásca ann freisin gur measa fós a bheadh staid thionscal an Aontais dá gcuirfí an fhionraí i bhfeidhm. Mar thoradh ar allmhairí dumpáilte ar phraghsanna ísle ó na tíortha lena mbaineann, go háirithe Oileán na Tríonóide agus Tobága, bheadh brú breise ar phraghsanna thionscal an Aontais agus is é an riosca a bheadh ann dá bharr go ndéanfaí praghsanna a chreimeadh ar mhargadh an Aontais.
Iris Oifigiúil an Aontais Eorpaigh

CINNEADH (AE) 2022/1951 ÓN gCOMHAIRLE

an 13 Deireadh Fómhair 2022

lena gceaptar Ardrúnaí Chomhairle an Aontais Eorpaigh don tréimhse ón 1 Samhain 2022 go dtí an 31 Deireadh Fómhair 2027

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 240(2), an chéad fhomhír, de,

De bharr gur cheart Ardrúnaí Chomhairle an Aontais Eorpaigh a cheapadh don tréimhse ón 1 Samhain 2022 go dtí an 31 Deireadh Fómhair 2027,

TAR ÉIS AN CINNEADH SEO A GHLACADH:

Airteagal 1 Leis seo, ceaptar Thérèse BLANCHET mar Ardrúnaí Chomhairle an Aontais Eorpaigh don tréimhse ón 1 Samhain 2022 go dtí an 31 Deireadh Fómhair 2027.

Airteagal 2 Tabharfaidh Uachtarán na Comhairle fógra do Thérèse BLANCHET faoin gCinneadh seo. Gabhfaidh éifeacht leis an gCinneadh seo an dáta a dtabharfar fógra faoi.

Airteagal 3 Foilseofar an Cinneadh seo in Iris Oifigiúil an Aontais Eorpaigh.
RIAIL 9

Cinntí agus moltaí

3. Chuige sin, déanfaidh Comhchathaoirleach téacs dréachtchinnidh nó dréachtmholta a thíolacadh i scríbhinn don Chomhchathaoirleach eile i dteanga oibre an Choiste Trádála. Beidh mí amháin, nó tréimhse níos faide a shonróidh an Páirtí atá á chur chun cinn, ag an bPáirtí eile lena chur in iúl go nglacann sé leis an dréachtchinneadh nó an dréachtmholadh. Measfar na dréachtchinntí nó dréachtmholtaí a bheith glactha a thúisce a chuirfidh an Páirtí eile in iúl go nglacann sé leo laistigh de thréimhse ama a shonróidh an Páirtí a dhéanann an moladh agus déanfar sin a thaifeadadh i miontuairiscí chruinniú an Choiste Trádála de bhun Riail 8(4). Mura gcuirfidh an Páirtí eile in iúl go nglacann sé leis, pléifear an cinneadh nó an moladh atáthar a chur chun cinn, agus féadfar é a ghlacadh, ag an gcéad chruinniú eile den Choiste Trádála.
(7)

Dá bharr sin, ar chúiseanna nach bhfuil neart ag an iarratasóir orthu, is cosúil gur in éag a rachaidh an formheas maidir le IPBC a úsáid i dtáirgí bithicídeacha de chineál táirge 8 sula nglacfar cinneadh maidir lena athnuachan. Dá bhrí sin, is iomchuí dáta éaga an fhormheasa a chur ar atráth go ceann tréimhse leordhóthanach chun gur féidir scrúdú a dhéanamh ar an iarratas. Agus an t-am á chur san áireamh a theastaíonn ón údarás inniúil meastóireachta meastóireacht a dhéanamh chun an tuairim ón nGníomhaireacht Eorpach Ceimiceán a ullmhú agus a chur isteach, agus a theastaíonn ón gCoimisiún a chinneadh an ndéanfar athnuachan ar an bhformheas maidir le IPBC lena úsáid i dtáirgí bithicídeacha de chineál táirge 8, ba cheart an dáta éaga a chur ar atráth go dtí an 31 Iúil 2025.
(2)

Is iad seo a leanas cuspóirí an tionscnaimh mar a chuir na heagraithe in iúl iad: “(1) lorg CO2 gach lín tí a laghdú; (2) a chinntiú go mbeidh na bardais, na dáileoirí agus na soláthróirí fuinnimh cuntasach, teorainn a chur leis an imirce idir soláthróirí sa chrios glas agus oiliúint ghairmiúil d’aon fhostaí bardais amháin ar a laghad i gcúrsaí comhshaoil, trealamh AE amháin a úsáid; (3) foinsí fuinnimh ghlais a fhorbairt sna sráidbhailte is iargúlta agus sna pointí is faide amach de líonraí ar ghá infheistíochtaí comhdhlúthúcháin lena n-aghaidh ina éagmais sin, infheistíochtaí a chisteodh dáileoirí, soláthróirí fuinnimh nó aonaid riaracháin chríochacha; (4) an dearcadh atá ag an bpobal go bhfuil an fuinneamh glas daor a athrú agus oiliúint a thabhairt don phobal chun go gcaithfidh siad 1 kW d’fhuinneamh gréine ar a laghad le linn an lae chun na billí a laghdú. Éilímid go gcuirfear deireadh le cogadh an fhuinnimh, ullmhaímid córais caidéal tuirbín suas le 400 kW, córais uisciúcháin le sileadh agus gineadóirí hidrigine le haghaidh criosanna dlúthfhuinnimh. Céim mhór i dtreo an iomaíochais san Aontas Eorpach.”
(1)

Trí bhíthin Chinneadh uaithi an 24 Feabhra 2022 (2), cheap an Chomhairle comhaltaí agus comhaltaí malartacha den Choiste Comhairleach um Shábháilteacht agus Sláinte ag an Obair don tréimhse ón 1 Márta 2022 go dtí an 28 Feabhra 2025.
(3)

I gcomhréir le hAirteagal 5 de Phrótacal Uimh. 22 maidir le seasamh na Danmhairge, atá i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh, ní bhíonn an Danmhairg rannpháirteach i ndréachtú agus cur chun feidhme cinntí agus gníomhaíochtaí de chuid an Aontais a bhfuil impleachtaí acu in ábhair cosanta,
Mura n-éiríonn leis na Páirtithe teacht ar chomhaontú gur gá an painéalaí a ionadú, más rud é nach é cathaoirleach an phainéil atá i gceist, féadfaidh ceachtar den dá Pháirtí a iarraidh go gcuirfear an cheist sin faoi bhráid chathaoirleach an phainéil agus ní fhéadfar achomharc a iarraidh ar chinneadh an chathaoirligh.

I gcás ina gcinnfidh an cathaoirleach nach gcomhlíonann an painéalaí ceanglais an Chóid Iompair do Phainéalaithe agus d’Idirghabhálaithe, roghnófar an painéalaí nua i gcomhréir le hAirteagal 50 (An painéal eadrána a bhunú) den Chomhaontú.
(5)

Scrúdaíodh an liosta a thíolaic an Coimisiún d’fhonn ceathrar comhaltaí den Bhord Bainistíochta a dhéanann ionadaíocht do leasanna na sochaí sibhialta a cheapadh, ar bhonn na doiciméadachta a sholáthair an Coimisiún agus i bhfianaise na dtuairimí a chuir Parlaimint na hEorpa in iúl. Trí na comhaltaí sin a cheapadh, trí bhíthin an Chinnidh seo, daingnítear a thuilleadh go mbeidh na leibhéil is airde saincháilíochtaí, réimse leathan saineolais ábhartha agus an raon geografach is leithne is féidir laistigh den Aontas, chomh maith le saineolas ábhartha ar bhainistíocht agus taithí i réimse na dtáirgí íocshláinte lena n-úsáid ag an duine nó le haghaidh úsáid tréidliachta, ar fáil sa Bhord ,
CINNEADH (AE) 2022/967 ÓN gCOMHAIRLE

an 13 Meitheamh 2022

maidir leis an seasamh atá le glacadh, thar ceann an Aontais Eorpaigh, sa Chomhairle Comhlachais a bunaíodh leis an gComhaontú Comhlachais idir an tAontas Eorpach agus an Comhphobal Eorpach do Fhuinneamh Adamhach agus a mBallstáit, de pháirt, agus Poblacht na Moldóive, den pháirt eile, a mhéid a bhaineann le Clár Oibre Comhlachais AE-Poblacht na Moldóive a ghlacadh

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 217 i gcomhar le hAirteagal 218(9) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Síníodh an Comhaontú Comhlachais idir an tAontas Eorpach agus an Comhphobal Eorpach do Fhuinneamh Adamhach agus a mBallstáit, de pháirt, agus Poblacht na Moldóive, den pháirt eile (1) (“an Comhaontú”), an 27 Meitheamh 2014 agus tháinig sé i bhfeidhm an 1 Iúil 2016.

(2) De bhun Airteagal 436(1) den Chomhaontú, tugtar de chumhacht don Chomhairle Comhlachais moltaí a ghlacadh, chun cuspóirí an Chomhaontaithe a bhaint amach.

(3) Chun cur i bhfeidhm an Chomhaontaithe a éascú, chomhaontaigh na Páirtithe clár oibre Comhlachais a bhunú d’fhonn sraith tosaíochtaí a sholáthar le haghaidh a gcuid oibre comhpháirtí ar bhonn earnáil ar earnáil.

(4) Tá an Chomhairle Comhlachais chun an moladh maidir le Clár Oibre Comhlachais AE-Poblacht na Moldóive 2021-2027 a ghlacadh trí nós imeachta i scríbhinn.

(5) Is iomchuí an seasamh atá le glacadh thar ceann an Aontais sa Chomhairle Comhlachais a bhunú, ós rud é go mbeidh Clár Oibre Comhlachais AE-Poblacht na Moldóive 2021-2027 ina bhonn leis an gclársceidealú faoin Ionstraim um Chomharsanacht, Forbairt agus Comhar Idirnáisiúnta.

(6) Dá bhrí sin, ba cheart seasamh an Aontais sa Chomhairle Comhlachais, maidir le Chlár Oibre Comhlachais AE-Poblacht na Moldóive 2021-2027 a ghlacadh, a bheith bunaithe ar an dréachtmholadh ón gComhairle Comhlachas,

TAR ÉIS AN CINNEADH SEO A GHLACADH:

Airteagal 1 Maidir leis an seasamh atá le glacadh, thar ceann an Aontais Eorpaigh, sa Chomhairle Comhlachais a bunaíodh leis an gComhaontú Comhlachais idir an tAontas Eorpach agus an Comhphobal Eorpach do Fhuinneamh Adamhach agus a mBallstáit, de pháirt, agus Poblacht na Moldóive, den pháirt eile, maidir le Clár Oibre Comhlachais AE-Poblacht na Moldóive 2021-2027 a ghlacadh, beidh sé bunaithe ar an dréachtmholadh ón gComhairle Comhlachais atá i gceangal leis an gCinneadh seo.

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh i Lucsamburg, 13 Meitheamh 2022. Thar ceann na Comhairle An tUachtarán M. FESNEAU

(1) IO L 260, 30.8.2014, lch. 4.
(5)

Mhol Ardionadaí an Aontais do Ghnóthaí Eachtracha agus don Bheartas Slándála go gcuirfí síneadh le sainordú Natalina CEA mar Cheann Misin EUBAM na Libia ón 1 Iúil 2022 go dtí an 30 Meitheamh 2023,
CINNEADH (AE) 2022/896 ÓN gCOMHAIRLE

an 2 Meitheamh 2022

lena gceaptar comhalta amháin agus comhalta malartach amháin de Bhord Bainistíochta na Gníomhaireachta Eorpaí um Shábháilteacht agus Sláinte ag an Obair (EU-OSHA) don Rómáin

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2019/126 ó Pharlaimint na hEorpa agus ón gComhairle an 16 Eanáir 2019 lena mbunaítear an Ghníomhaireacht Eorpach um Shábháilteacht agus Sláinte ag an Obair (EU-OSHA), agus lena n-aisghairtear Rialachán (CE) Uimh. 2062/94 ón gComhairle (1), agus go háirithe Airteagal 4 de,

Ag féachaint do liosta na n-iarrthóirí a chuir Rialtais na mBallstát agus eagraíochtaí na bhfostaithe agus eagraíochtaí na bhfostóirí faoi bhráid na Comhairle,

Ag féachaint do liostaí comhaltaí agus comhaltaí malartacha den Choiste Comhairleach um Shábháilteacht agus Sláinte ag an Obair,

De bharr an mhéid seo a leanas:

(1) Trí bhíthin Chinneadh an 9 Aibreán 2019 (2) uaithi, cheap an Chomhairle comhaltaí agus comhaltaí malartacha de Bhord Bainistíochta na Gníomhaireachta Eorpaí um Shábháilteacht agus Sláinte ag an Obair don tréimhse ón 1 Aibreán 2019 go dtí an 31 Márta 2023.

(2) Tá dhá ainmniúchán tíolactha ag an eagraíocht fostóirí BusinessEurope le haghaidh dhá phost atá le líonadh don Rómáin,

TAR ÉIS AN CINNEADH SEO A GHLACADH:

Airteagal 1 Ceaptar na daoine a leanas mar chomhalta agus mar chomhalta malartach de Bhord Bainistíochta na Gníomhaireachta Eorpaí um Shábháilteacht agus Sláinte ag an Obair don tréimhse dar críoch an 31 Márta 2023: IONADAITHE EAGRAÍOCHTAÍ FOSTÓIRÍ Tír Comhalta Comhalta malartach an Rómáin Marius OLARIU Victorița Mihaela GRIGORE

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh i Lucsamburg, 2 Meitheamh 2022. Thar ceann na Comhairle An tUachtarán A. DE MONTCHALIN

(1) IO L 30, 31.1.2019, lch. 58.

(2) Cinneadh ón gComhairle an 9 Aibreán 2019 lena gceaptar comhaltaí agus comhaltaí malartacha den Bhord Bainistíochta na Gníomhaireachta Eorpaí um Shábháilteacht agus Sláinte ag an Obair (EU-OSHA) (IO C 135, 11.4.2019, lch. 7).
CINNEADH ÓN GCOMHAIRLE

an 16 Bealtaine 2022

lena nglactar an seasamh ón gComhairle maidir le dréachtbhuiséad leasaitheach Uimh. 3 de chuid an Aontais Eorpaigh don bhliain airgeadais 2022

(2022/C 202/02)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 314 de, i gcomhar leis an gConradh ag bunú an Chomhphobail Eorpaigh do Fhuinneamh Adamhach, agus go háirithe Airteagal 106 bis de,

Ag féachaint do Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n-aisghairtear Rialachán (AE, Euratom) Uimh. 966/2012 (1), agus go háirithe Airteagal 44 de,

De bharr an mhéid seo a leanas:

— glacadh buiséad an Aontais don bhliain airgeadais 2022 go cinntitheach an 24 Samhain 2021 (2);

— thíolaic an Coimisiún togra, an 22 Aibreán 2022, ina raibh dréachtbhuiséad leasaitheach Uimh. 3 a ghabhann leis an mbuiséad ginearálta don bhliain airgeadais 2022;

— ní mór don Chomhairle dul ar aghaidh gan mhoill agus a seasamh maidir le dréachtbhuiséad leasaitheach Uimh. 3 a ghabhann leis an mbuiséad ginearálta do 2022 a ghlacadh, seasamh a rannchuideodh leis na costais a bhaineann leis an gcéad ghlacadh agus le clárú na ndaoine a theith as an Úcráin mar thoradh ar ionsaí na Rúise ar an Úcráin a mhaoiniú sna Ballstáit. Dá bhrí sin, tá bonn cirt le foráil a dhéanamh maidir le heisceacht ar an tréimhse 8 seachtaine dá dtagraítear in Airteagal 4 de Phrótacal Uimh. 1 maidir le ról na bparlaimintí náisiúnta san Aontas Eorpach, a ghabhann leis an gConradh ar an Aontas Eorpach, leis an gConradh ar Fheidhmiú an Aontais Eorpaigh agus leis an gConradh ag bunú an Chomhphobail Eorpaigh do Fhuinneamh Adamhach.

TAR ÉIS A CHINNEADH MAR A LEANAS:

Airteagal aonair Rinneadh an seasamh ón gComhairle maidir le dréachtbhuiséad leasaitheach Uimh. 3 de chuid an Aontais Eorpaigh don bhliain airgeadais 2022 a ghlacadh an 16 Bealtaine 2022. Is féidir breathnú ar an téacs iomlán nó é a íoslódáil ó shuíomh gréasáin na Comhairle: http://www.consilium.europa.eu/.

Arna dhéanamh sa Bhruiséil, an 16 Bealtaine 2022. Thar ceann na Comhairle An tUachtarán J. BORRELL FONTELLES

(1) IO L 193, 30.7.2018, lch. 1.

(2) IO L 45, 24.2.2022, lch. 1.
(3)

Le hAirteagal 33(2), an chéad fhomhír, de Rialachán Cur Chun Feidhme (AE) Uimh. 908/2014, foráiltear go bhfuil na méideanna atá in-aisghabhála ó gach Ballstát nó atá iníoctha leis na Ballstáit, i gcomhréir leis an gcinneadh maidir le himréiteach cuntas dá dtagraítear in Airteagal 33(1) den Rialachán sin, go bhfuil siad le leagan síos trí na híocaíochtaí míosúla le haghaidh na bliana airgeadais lena mbaineann a asbhaint ón gcaiteachas a aithnítear le haghaidh na bliana sin i gcomhréir le hAirteagal 33(1). Tá an Coimisiún leis an méid sin a asbhaint ón íocaíocht mhíosúil a bhaineann leis an gcaiteachas a ndéantar difear dó sa dara mí tar éis an chinnidh maidir le himréiteach cuntas nó tá an Coimisiún leis an méid sin a chur leis an íocaíocht sin.
(3)

Tá doiciméad breise ann ina dtugtar tuilleadh sonraí maidir le hábhar, cuspóirí agus cúlra an tionscnaimh, trí na cúiseanna atá ann chun tacú leis an tionscnamh a leagan amach agus a shonrú. Maíonn na heagraithe gurb uafásach na dálaí oibre atá ag na mílte daoine díobh sin atá ag obair in earnáil mharú na n-ainmhithe agus in earnáil phróiseáil na feola, agus gur minic gur dálaí oibre neamhdhleathacha atá acu. Ós rud é gur ábhar mór imní don Aontas atá i bhfolláine ainmhithe, níl aon chosaint mhorálta ná dhlíthiúil ann a thuilleadh ar son leanúint ar aghaidh ag marú ainmhithe. Ina theannta sin, diansaothrú talmhaíochta neamh-inbhuanaithe agus an méadú atá ag teacht ar an éileamh ar phróitéin ainmhíoch, maíonn na heagraithe gur rudaí iad sin a chuireann leis an mbaol go dtiocfadh galair zónóiseach i gceist. Ag an am céanna, is rud í tógáil thraidisiúnta ainmhithe atá dian ar fhuinneamh agus ar thalamh, agus is foinse mhór atá inti maidir le hastaíochtaí gás ceaptha teasa. Ar bhonn phrionsabal an réamhchúraim agus an phrionsabail “costas an truaillithe ar an truaillitheoir”, maíonn na heagraithe go bhfuil údar ann le fóirdheontais talmhaíochta a aistriú ó earnáil an bheostoic go dtí roghanna éiceolaíocha, amhail feirmeoireacht ceall agus feirmeoireacht bunaithe ar phróitéiní plandúla. Maidir le dreasachtaí a d’fhéadfadh a bheith ann le haghaidh roghanna malartacha inbhuanaithe a tháirgeadh agus a dhíol, an cánachas breise a ghearrtar faoi láthair ar roghanna malartacha plandúla i gcomparáid le táirgí atá bunaithe ar ainmhithe, luann siad sin a aisiompú, mar shampla.
(2)

Is iad féar tirim agus tuí amháin na hábhair plandaí ar ina leith a leagadh síos srianta maidir le coinsíneachtaí díobh a theacht isteach san Aontas i Rialachán (CE) Uimh. 136/2004 ón gCoimisiún (3), a raibh feidhm aige go dtí an 20 Aibreán 2021. Go háirithe, níor ceadaíodh ach coinsíneachtaí d’fhéar tirim agus coinsíneachtaí tuí ó thríú tíortha nó ó thríú críocha a liostaítear in Iarscríbhinn V a ghabhann le Rialachán (CE) Uimh. 136/2004 a theacht isteach san Aontas. Ós rud é go bhfuil an baol ann go scaipfí an galar crúb agus béil trí na hábhair sin, is iomchuí leanúint de shrianta den sórt sin a leagan síos i ndlí an Aontais.
CINNEADH (AE) 2022/507 ÓN gCOIMISIÚN

an 29 Márta 2022

lena ndeimhnítear rannpháirtíocht na hÉireann i Rialachán (AE) 2021/1147 ó Pharlaimint na hEorpa agus ón gComhairle lena mbunaítear an Ciste um Thearmann, Imirce agus Lánpháirtíocht

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Phrótacal Uimh. 21 maidir le seasamh na Ríochta Aontaithe agus na hÉireann i dtaca leis an limistéar saoirse, slándála agus ceartais, atá i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh, agus go háirithe Airteagal 4 de,

Ag féachaint don fhógra a thug Éire gur mian léi glacadh le Rialachán (AE) 2021/1147 ó Pharlaimint na hEorpa agus ón gComhairle an 7 Iúil 2021 lena mbunaítear an Ciste um Thearmann, Imirce agus Lánpháirtíocht (1), agus gur mian léi a bheith faoi cheangal ag an Rialachán sin,

De bharr an mhéid seo a leanas:

(1) I litir dar dáta an 7 Feabhra 2022, thug Éire fógra foirmiúil, i gcomhréir le hAirteagal 4 de Phrótacal Uimh. 21, gur mian léi glacadh le Rialachán (AE) 2021/1147 agus a bheith faoi cheangal aige.

(2) Ní bhaineann aon choinníoll le rannpháirtíocht na hÉireann i Rialachán (AE) 2021/1147.

(3) Dá bhrí sin ba cheart don Choimisiún, i gcomhréir leis an nós imeachta dá bhforáiltear in Airteagal 331(1) den Chonradh, rannpháirtíocht na hÉireann i Rialachán (AE) 2021/1147 a dheimhniú.

TAR ÉIS AN CINNEADH SEO A GHLACADH:

Airteagal 1 1. Tá rannpháirtíocht na hÉireann i Rialachán (AE) 2021/1147 deimhnithe. 2. Beidh feidhm ag Rialachán (AE) 2021/1147 maidir le hÉirinn, i gcomhréir leis an gCinneadh seo, ón 7 Feabhra 2022.

Airteagal 2 Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Arna dhéanamh sa Bhruiséil, 29 Márta 2022. Thar ceann an Choimisiúin An tUachtarán Ursula VON DER LEYEN

(1) IO L 251, 15.7.2021, lch. 1.
(1)

An Bhulgáir, an tSeicia, an Danmhairg, an Fhrainc, an Iodáil, an Fhionlainn agus an Lárionad Idirnáisiúnta um Ardstaidéar Agranamaíoch i Réigiún na Meánmhara, chuir siad iarratas faoi bhráid an Choimisiúin chun an Anailís agus an Tástáil ar Éiceachórais ERIC (AnaEE-ERIC) (“an t-iarratas”) a bhunú. Chuir an Bheilg a cinneadh in iúl go mbeidh sí rannpháirteach in AnaEE-ERIC mar bhreathnóir ar dtús.